EkBass/fiwiki-20250220-pages-articles huggingface dataset:
Fotografiska

Fotografiska on yksityinen valokuvataiteen näyttelytila Tukholman Södermalmilla, Tallinnan Telliskiven alueella ja New Yorkissa. Tukholmassa se sijaitsee Stora Tullhusetin tiloissa Stadsgårdenissa osoitteessa Stadsgårdshamnen 22. Rakennuksen suunnitteli arkkitehti Ferdinand Boberg vuonna 1905, ja se muutettiin nykyiseen käyttöön vuosina 2008–2010.Fredric Bedoire: Stockholms byggnader: Arkitektur och stadsbild, s. 258. Norstedts, Tukholma 2012. Museo avattiin yleisölle 21. toukokuuta 2010.http://en.fotografiska.eu/content/view/full/1121 Vaikka Fotografiskaa ylläpitää yhtiö nimeltä Svenska Fotografiska museet AB, sitä ei pidä sekoittaa Tukholman Moderna museetin valokuvakokoelmiin, jotka toimivat vuosina 1971–1988 itsenäisenä museona nimellä Fotografiska Museet. Fotografiska ei ole museo siinä mielessä, ettei sillä ole omia kokoelmia, julkista tukea eikä tutkimustoimintaa, vaan toiminta perustuu vaihtuviin näyttelyihin ja pääsylipputuloihin. 5 500 neliömetrin kokonaispinta-alasta on näyttelytilaa 2 500 neliömetriä. Näyttelyiden lisäksi Fotografiskalla on oheistoimintaa, kuten korkeatasoinen ravintola, komediaklubi ja valokuvauksen kurssitoimintaa nimellä Fotografiska Academy. Fotografiska avasi uuden taidehallin Tallinnassa 19. kesäkuuta 2019Torstaina avaa ovensa uusi Tallinnan Fotografiska-museo, www.tallinna24.ee, 19.6.2019. Viitattu 14.12.2019. ja New YorkissaRuotsalaiset tekivät sen taas – tukholmalaisveljesten valokuvamuseo Fotografiska avautuu nyt New Yorkissa, Yle Uutiset, 13.12.2019. Viitattu 14.12.2019. 14\. joulukuuta 2019. Fotografiskan perustivat veljekset Jan ja Per Broman, jotka ovat laajentamassa toimintaansa edelleen franchising-periaatteella Lontooseen ja Shanghaihin. Kansainvälistymisessä on konsulttina mukana suomalainen Berndt Arell. Lontoon Whitechapeliin Fotografiska saa 9 000 neliön tilat, joihin mahtuu puolen tusinaa näyttelyä kerrallaan. New Yorkin tilat ovat Flatironin alueella Park Avenuella, entisessä kirkon lähetystyön talossa. ==Lähteet== ==Aiheesta muualla== *Fotografiska, Stockholm Luokka:Ruotsin taidemuseot Luokka:Valokuvamuseot Luokka:Tukholman museot
Minä, Ozzy

Minä, Ozzy () on brittiläisen rockmuusikon Ozzy Osbournen vuonna 2009 julkaistu omaelämäkerta, jonka hän kirjoitti yhdessä Chris Ayresin kanssa. Kirja kertoo Osbournen elämästä ja urasta laulajana. == Lähteet == Luokka:Omaelämäkerrat Luokka:Ozzy Osbourne Luokka:Vuoden 2009 kirjat
Friedrich Mosengeil

Friedrich Mosengeil (26. maaliskuuta 1773 – 2. kesäkuuta 1839) oli saksalainen pikakirjoitusjärjestelmän kehittäjä. Mosengeil opiskeli teologiaa Jenan yliopistossa, ja toimi aluksi saksan ja matematiikan opettajana. Myöhemmin hän toimi muun muassa Saksi-Meiningenin perintöprinssin Bernhardin kasvattajana. Mosengeil julkaisi vuonna 1796 saksankielisen pikakirjoitusjärjestelmän, joka pohjautui Théodore-Pierre Bertinin tekemään ranskankieliseen versioon englantilaisesta Samuel Taylorin järjestelmästä. == Lähteet == Luokka:Pikakirjoittajat Luokka:Saksalaiset henkilöt Luokka:Vuonna 1773 syntyneet Luokka:Vuonna 1839 kuolleet
A&W Restaurants

A&W; Restaurants, Inc. (tai pidemmin A&W; All American Food Restaurant) on vuonna 1919 perustettu, Pohjois-Amerikan vanhin, yhä toimiva pikaruokaketju. Se oli maailman suurimman ravintola-alan yrityksen Yum! Brandsin omistuksessa vuoteen 2011 saakka. == Lähteet == *A&W; Restaurants - A&W; Timeline Luokka:Yhdysvaltalaiset pikaruokaketjut
Kamari

Kamari voi tarkoittaa seuraavia: * kamari, asuinhuone, varsinkin maalaistalossa * kamari, parlamentin itsenäisesti työskentelevä osasto; parlamentit jaetaan kamarien lukumäärän mukaan yksi- ja kaksikamarisiin * kamari, varsinkin aikaisemmin eräiden viranomaisten nimissä: ** poliisikamari ** rahatoimikamari ** tullikamari * kamari, eräitä järjestöjä ja liikelaitoksia: ** kauppakamari ** huutokauppakamari * Kamári, kylä Thíran saarella Kreikassa * Kamari, paikkakunta Viron Jõgevamaalla * Kamari, kaupunki Afganistanissa. ==Katso myös== * kamarimusiikki * kamarikollegio, Ruotsin vallan aikainen keskusvirasto * kamarilla
Chiquita Brands International

pienoiskuva|Chiquitan banaaneja. Chiquita Brands International Inc. on banaanien ja muiden Chiquita-tavaramerkkiä kantavien tuotteiden tuottaja- ja jakeluyhtiö. Sen päämaja sijaitsee Fort Lauderdalessa, Floridassa. Chiquita on jatkoa United Fruit Companylle, ja se on johtava banaanin jakelija Yhdysvalloissa. United Fruit Company omistaa myös saksalaisen jakeluyhtiön, Atlanta AG:n, jonka se osti vuonna 2003. Chiquita oli aiemmin cincinnatilaisen liikemiehen Carl H. Lindner nuoremman hallinnassa. Maaliskuussa 2014 Chiquita ilmoitti yhdistyvänsä toisen banaaniyhtiön, irlantilaisen Fyffesin kanssa liikevaihdoltaan noin 3,3 miljardin euron jättiyritykseksi, maailman suurimmaksi alallaan. Fyffes on ollut aiemminkin ensin United Fruit Companyn ja sitten Chiquitan omistuksessa vuoteen 1986 saakka.Peter Chapman: Fyffes- Chiquita merger: Banana bunch turns back clock to survive, The Banker 10.3.2014. == Chiquita Banaanit == Tavaramerkin logomaskotin, Chiquita Bananan, loi sarjakuvataiteilija Dik Browne. ==Lähteet== == Aiheesta muualla == Luokka:Yhdysvaltalaiset elintarvikeyhtiöt
Kalifornian osavaltionyliopisto, East Bay

Kalifornian osavaltionyliopisto, East Bay (, joskus myös muodoissa Cal State East Bay, CSU East Bay, East Bay, ja CSUEB) on julkinen yliopisto, joka sijaitsee Haywardin kaupungissa Alamedan piirikunnassa Kaliforniassa. Se avattiin vuonna 1957. Yliopiston tunnusvärit ovat punainen, musta ja valkoinen, ja sen mottona on Per Aspera Ad Astra (). Yliopiston nykyinen rehtori (president) on Leroy M. Morishita. Syksyllä 2017 yliopistossa opiskeli kokopäiväisesti 11 318 perustutkinto-opiskelijaa ja 1 259 jatko-opiskelijaa. Yliopiston opetushenkilökuntaan kuului samaan aikaan 917 henkilöä. Vuonna 2018 yliopiston vuosibudjetti oli 201,8 miljoonaa Yhdysvaltain dollaria. Yliopistourheilussa CSUEB on mukana NCAA:n toiseksi korkeimmalla sarjatasolla (NCAA Division II). Yliopiston urheilujoukkueiden maskotti on nimeltään "Pioneers". == Tiedekunnat == * College of Business and Economics * College of Education and Allied Studies * College of Letters, Arts, and Social Sciences * College of Science == Lähteet == Luokka:Kalifornian yliopistot ja korkeakoulut Luokka:Alamedan piirikunnan koulutus Luokka:Alamedan piirikunnan rakennukset ja rakennelmat
Young Americans (kappale)

”Young Americans” on David Bowien kappale, joka julkaistiin singlenä helmikuussa 1975. Se sisältyy myös myöhemmin maaliskuussa julkaistulle studioalbumille Young Americans. Single nousi Britanniassa listasijalle 18 ja Yhdysvalloissa korkein sijoitus oli 28. ”Young Americans” esitteli musiikillisesti uudistuneen David Bowien, sillä kappale sisältää vaikutteita erityisesti soul- ja gospelmusiikista. Kappaleen sanoituksessa mainitaan useita Yhdysvaltoihin yhdistettäviä asioita, kuten Barbie-nukke ja Ford Mustang. Mukana on myös viittauksia tuoreeseen Watergate-skandaaliin, ja kappaleessa mainitaan Yhdysvaltain presidentti Richard Nixon, joka oli eronnut virastaan kaksi päivää ennen kappaleen äänitystä.Immonen 2005, s. 75. Kappaleen albumiversio on yli viisi minuuttia pitkä, mutta singleversio lyhennettiin hieman yli kolmen minuutin pituiseksi. Singlen brittipainoksessa b-puolella oli vuoden Ziggy Stardust -albumilla julkaistun ”Suffragette Cityn” liveversio, Yhdysvaltain-painoksessa puolestaan on livekappale ”Knock on Wood”. Molemmat b-puolet olivat vuoden 1974 tuplalivealbumilta David Live. ==Kappaleet== A-puoli # B-puoli # * UK-painos: # * USA-painos: ==Lähteet== * ===Viitteet=== Luokka:David Bowien kappaleet Luokka:Vuoden 1975 kappaleet
Tropa de Elite

Tropa de Elite on brasilialainen elokuva vuodelta 2007. José Padilhan ohjaaman elokuvan käsikirjoitus perustuu poliisien haastatteluihin. Tropa de Elite sijoittuu paavi Johannes Paavali II:n Rio de Janeiron vierailun edeltävään aikaan vuonna 1997. Elokuva käsittelee kaupungin korruptoituneiden poliisien, huumejengien ja kaupungissa toimivan poliisin BOPE-erikoisyksikön toimintaa faveloissa. Tropa de Elite sai useita palkintoja, muun muassa Berliinin elokuvajuhlien Kultaisen karhun. Vuonna 2010 julkaistiin jatko-osa Tropa de Elite 2 – Eliittijoukot. == Rooleissa == == Lähteet == Luokka:Brasilialaiset elokuvat Luokka:Rikosdraamaelokuvat Luokka:Vuoden 2007 elokuvat
Cornwallinsaari

Cornwallinsaari voi tarkoittaa seuraavia saaria. *Cornwallinsaari, saari Nunavutissa, Kanadassa. *Cornwallinsaari, saari Ontariossa, Kanadassa.
Billy Drago

Billy Drago (oik. William Eugene Burrows Jr., 30. marraskuuta 1945 – 24. kesäkuuta 2019Billy Drago Dies: Hollywood ‘Bad Guy’ Character Actor Was 73) oli yhdysvaltalainen näyttelijä. Drago syntyi Billy Joe Burrowsille ja Lillie Doris Smithille Hugotonissa Kansasissa. Ennen näyttelijänuraansa Drago toimi stunt-esiintyjänä western-teemapuistossa Dodge Cityssä. Collegessa Drago näytteli näytelmissä, ja myöhemmin hän toimi radiojuontajana pienillä asemilla Texasissa ja Kansasissa. Drago on naimisissa Silvana Gallardon kanssa. Dragon poika Darren Burrows (s. 1966) on myös näyttelijä. == Osittainen filmografia == * Invasion U.S.A. (1985) * Lahjomattomat (1987) * Moottoritiemurhaaja (Freeway, 1988) * Oman käden oikeus (Diplomatic Immunity, 1990) * Delta Force 2 – Huumeviidakko (Delta Force 2: The Colombian Connection, 1990) * Vaarallinen vieras (Secret Games, 1991) * Ihmismetsästys (Death Ring, 1991) * Martial Law ll Undercover (Martial Law II: Undercover, 1992) * Tappavat sankarit (Deadly Heroes, 1993) * Lunarcop (1994) * Never Say Die (1995) * Väristyksiä 4 (Tremors 4: The Legend Begins, 2004) * Mysterious Skin (2004) * The Hills Have Eyes (2006) * Moving McAllister (2007) * Zombie Hunters (2007) * Dark Moon Rising (2009) * Night of the Templar (2012) == Lähteet == Luokka:Yhdysvaltalaiset intiaanit Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1945 syntyneet Luokka:Vuonna 2019 kuolleet
Edward Zwick

Edward M. Zwick (s. 8. lokakuuta 1952) on yhdysvaltalainen elokuvaohjaaja. Zwick syntyi Ruth Ellen Zwickille (o.s. Reich) ja Allen Zwickille Chicagossa Illinois’ssa. Edward Zwick tutustui ohjaukseen high schoolissa, jonka tuotoksissa hän sekä näytteli että ohjasi. Zwick johtaa Marshall Herskovitzin kanssa The Bedford Falls Company -elokuvatuotantoyhtiötä, jonka tuottamia elokuvia ovat muun muassa Traffic ja Rakastunut Shakespeare (Shakespeare in Love) sekä televisiosarjoja Kolkyt ja risat, Relativity, Once and Again ja Niin sanottu elämäni (My So-Called Life). == Palkinnot ja ehdokkuudet == Zwickin vuonna 1989 ohjaama, Yhdysvaltain sisällissotaa käsittelevä draamaelokuva Glory ja vuoden 1994 elokuva Intohimon tuulet (Legends of the Fall) olivat ehdolla Golden Globen parhaan ohjauksen palkinnon saajaksi. Hän sai National Board of Review’n parhaan ohjaajan palkinnon elokuvan Viimeinen samurai (The Last Samurai, 2003) ohjauksestaan. Zwickin osittain tuottama elokuva Rakastunut Shakespeare sai parhaan elokuvan Oscar-palkinnon. Myös hänen osittain tuottamansa elokuva Traffic oli ehdolla saman palkinnon saajaksi. == Osittainen filmografia == ;Ohjaajana * Ristitulessa (Having It All, 1982) * Muuten, se viimeöinen (About Last Night..., 1986) * Glory (1989) * Mary & Darly (Leaving Normal, 1992) * Intohimon tuulet (Legends of the Fall, 1994) * Courage Under Fire (1996) * Poikkeustila (The Siege, 1998) * Viimeinen samurai (The Last Samurai, 2003) * Blood Diamond – veritimantti (Blood Diamond, 2006) * Uhma (Defiance, 2008) * Love and Other Drugs (2010) * Jack Reacher: Paluu päämajaan (Jack Reacher: Never Go Back, 2016) == Lähteet == Luokka:Oscar-palkinnon saajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset liikemiehet Luokka:Vuonna 1952 syntyneet Luokka:Elävät henkilöt
Kolmen killingin keltainen

Kolmen killingin keltainen () on yksittäinen postimerkki, joka on värivirhepainama ruotsalaisesta kolmen killingin nimellisarvoisesta postimerkistä vuodelta 1855. Värivirhepainamaa tiedetään olevan vain tämä yksi postimerkki. Tavallinen kolmen killingin merkki on väriltään vihreä. Kolmen killingin keltainen merkki on luokiteltu jopa kahden miljoonan euron arvoiseksi. Postimerkki myytiin geneveläisessä huutokaupassa ennätyshinnalla toukokuussa 2010, mutta tarkkaa hintaa ei paljastettu.BBC News: Rare stamp sells for record price in Geneva auction (22.5.2010). Viitattu 23.5.2010. Vuonna 2013 merkin osti ruotsalainen liikemies ja kreivi Gustaf Douglas, mutta hänkään ei paljastanut hintaa. == Historia == Vuoden 1855 skilling banco -sarjan postimerkit olivat ensimmäiset Ruotsissa julkaistut merkit. Keltainen väri kuului kahdeksan killingin arvoiseen merkkiin. Luultavasti painajat olivat joutuneet kesken työnsä vaihtamaan rikkinäisen painostanssin toiseen mutta olivat erehdyksessä ottaneet tilalle kolmen killingin merkin stanssin painaessaan kahdeksan killingin arkkia.Treskilling Yellow: The discovery. Viitattu 23.5.2010. Kolmen killingin merkki on leimattu Kopparbergissä 13. heinäkuuta 1857. Neljätoistavuotias koulupoika Georg Wilhelm Backman löysi keltaisen kolmen killingin merkin isoäitinsä kirjeenvaihdosta vuonna 1885 ja myi sen seitsemällä kruunulla postimerkkikauppias Heinrich Lichtensteinille, joka huomasi värivirheen. Postimerkillä on merkittävä osa juonenkuljetuksessa elokuvassa Charade (1963). Elokuvassa merkki on nimellisarvoltaan neljä killinkiä.Klassische Philatelie, Die „anderen“ Audrey-Hepburn-Marken – Klassische Raritäten im Film Viitattu 30.4.2019 == Katso myös == *Brittiläisen Guianan 1 centin magenta == Lähteet == Luokka:Postimerkit
UD Leiria

União de Leiria on jalkapalloseura Leirian kaupungista Portugalista. Seura on perustettu 6. kesäkuuta 1966. Edustusjoukkue pelaa tällä hetkellä Portugalin kolmanneksi korkeimmalla sarjatasolla. == Aiheesta muualla == * União de Leirian virallinen kotisivusto Luokka:Portugalilaiset jalkapalloseurat
Heliövaara

Heliövaara on suomalainen sukunimi. Tunnettuja Heliövaaroja: * Eero Heliövaara (s. 1956), yritysjohtaja, SRV-yhtiöt, Mikko Heliövaaran poika * Harri Heliövaara (s. 1989), tennispelaaja * Kari Heliövaara (s. 1954), metsäeläintieteen professori, Mikko Heliövaaran poika * Mikko Heliövaara (1929–2011), arkkitehti * Olavi Heliövaara (1891–1980), Oulun hiippakunnan piispa * Timo Heliövaara (1930–2015), DI, tj ja Insinööritoimisto Air-Ix Oy:n perustaja
Moreeni (kirja)

Moreeni on Lauri Viidan esikoisromaani, joka ilmestyi vuonna 1950. Se on esikoisteoksen, vuonna 1947 ilmestyneen Betonimyllärin ohella Viidan pääteos. Viita aloitti Moreenin kirjoittamisen jo 1940-luvun alussa rintamalla. Ensimmäisen version hän kuitenkin poltti dramaattisesti Aila Meriluodon opiskelija-asunnon uunissa."Betonimylläri." Lauri Viita. Yle.fi. Viimeistelyvaiheen aikana Viita sairastui skitsofreniaan.Varpio, Veijo: Luova hulluus – Lauri Viidan runous. Tieteessä tapahtuu 8/2002. (PDF) Osa teoksesta kertoo Suomen sisällissodasta. Se poikkeaa aiemmista aiheen kuvauksista siten, että se katsoo pispalalaisia työläisiä sisältäpäin, heidän keskuudestaan. Viita vierasti aiempia kansankuvauksia siksi, että niissä kansanihmiset on perinteisesti kuvattu heikkotahtoisiksi ja tyhmiksi. Kun Viita kuvasi Moreenissa työväestön keskivertoedustajia, esimerkillisiä työntekijöitä ja kunnon kansalaisia, joita yhteiskunnallinen muutos ei juuri jaksanut kiinnostaa, vasemmistolaiset kriitikot arvostelivat häntä luokkatietoisuuden puutteesta.Nurmio, Kirsi Kansalaissota kaunokirjallisuudessa. Kerronnaltaan voimakkaalla ja vapaalla ja kielellisesti virtuoosimaisella romaanilla Viita aloitti sodanjälkeisen työläisepiikan nousun.Compuline.fi. Teos sai runsaasti kriitikkojen huomiota.Liukkonen, Petri: Lauri Viita. Authorscalendar.info. Moreeni kuvaa seitsenlapsista Niemisen perhettä. Isä on kirvesmies Iisakki Nieminen, tämän vaimo on Joosefiina. Perheen lapsista nousevat esiin esikoinen Paavali sekä nuorin, mietteliäs ja maailmanarvoituksia ratkova Erkki, joka on oman seitsenlapsisen perheensä kuopuksen Lauri Viidan omakuva. Tapahtumapaikkana on Pispala, jossa Viita itsekin kasvoi. Teos on kuvaus Niemisen perheestä, mutta se on myös kotiseutukuvaus Pispalasta ja Erkin kehitysromaani. Samalla se on historiallinen ja yhteiskunnallinen kuvaus työväenluokan taipaleesta kansalaissodasta 1930-luvun lamaan. Perheen äiti on elämänuskoinen hahmo, jossa on myös huumoria ja rakkautta. Hänen kauttaan Viita tuo ilmi keskeisen ajatuksensa arjen, jokapäiväisen elämän arvosta. Elämänuskon rinnalla kulkee kuitenkin jo romaanin alusta synkempi juonne, kuoleman ja kärsimyksen teema: kolme lasta on kuollut ja tytär murtuu henkisesti. Myös taloudellinen keinottelu ja toisten hyväksikäyttö saavat realistisen kuvan.150 vuotta, 150 kirjaa. Porin kaupunginkirjasto. ==Lähteet== ==Kirjallisuutta== * ==Aiheesta muualla== * Ahlvik, Teija: Koomisuus ja huumori Lauri Viidan teoksessa Moreeni. Luokka:Suomalaiset romaanit Luokka:Vuoden 1950 kirjat Luokka:Lauri Viidan teokset
Kingfisher Airlines

Kingfisher Airlines oli intialainen lentoyhtiö. Sillä oli yli 375 päivittäistä lentoa yli 70 kohteeseen. Suurin osa yhtiön lennoista oli Intian sisäisiä, mutta se lensi säännöllisesti myös muihin Aasian kaupunkeihin ja Lontooseen. Talousvaikeuksien vuoksi yhtiön toimilupa peruttiin joulukuussa 2012 ja liikennöintioikeudet helmikuussa 2013, minkä jälkeen yhtiö lopetti toimintansa. == Laivasto == * Airbus A319-100 3 kpl * Airbus A320-200 23 kpl (67 tilauksessa) * Airbus A321-200 8 kpl * Airbus A330-200 5 kpl (15 tilauksessa) * Airbus A350-800 0 kpl (5 tilauksessa) * Airbus A380-800 0 kpl (5 tilauksessa, optio 5 koneeseen) * ATR 42-500 2 kpl * ATR 72-500 25 kpl (38 tilauksessa, optio 20 koneeseen) == Lähteet == Luokka:Entiset intialaiset lentoyhtiöt
Pitkä kuuma kesä 2010 – Live

Pitkä kuuma kesä 2010 – Live on Popedan kolmas livealbumi ja kaikkiaan 21. albumi. DVD äänitettiin 14. heinäkuuta 2010 Tampereen Tammerfest- festivaaleilla. CD/LP levyillä kuultavien kappaleiden äänityspaikat: 18.6.2010 Naantalin kaivohuone, 30.6.2010 Vehmassalmen Paviljonki ja 31.7.2010 Lomakeskus Sieravuori , Honkilahti. Taltiointi julkaistiin tupla-CD:nä, tupla- LP:nä sekä DVD:nä 27.10.2010. Maaliskuussa 2010 laulaja Pate Mustajärvi vihjaisi, että tulevan livealbumin nimi olisi Raakaa voimaa Vol. 2, ja olisi näin ollen jatko-osa Popedan ensimmäiselle livelevylle Raakaa voimaa (1981). Nimi kuitenkin muutettiin. == Sisältö == === CD === ;CD 1 # # # # # # # # # # ;CD 2 # # # # # # # # # # === DVD === # Olen valmis # Matkalla Alabamaan # Rokkikone # Lauri Moskovassa # Onhan päivä vielä huomennakin # EXTRA 1 # Tahdotko mut tosiaan # Elän itselleni # Lentolupakirja # Mauno soittaa stereoo # Repe ja Lissu # Aino # EXTRA 2 # Kunniakirjojen jako # Onko vielä aikaa # Delilah # Kiinni jäin # Kaasua, komisario Peppone # EXTRA 3 # Sukset (vaikeata tämä hiihtäminen) # Kakskytä centtiä # Kuuma kesä # EXTRA 4 # Kun mies unelmoi # Pullo viiniä käy # Bandiittipolitiikka # Da da # Raakaa voimaa ;Musiikkivideot * Katsastuslaulu * Onhan päivä vielä huomennakin * Elän itselleni == Kokoonpano == * Pate Mustajärvi – laulu * Costello Hautamäki – kitara, laulu, taustalaulu * Jyrki Melartin – basso, taustalaulu * Iso-Pate Kivinen – kosketinsoittimet * Lacu Lahtinen – rummut == Lähteet == * EMI Uutiset - Popedan Tammerfest-keikka taltioidaan! * Popedan levy vasta 2011 (Länsi-Savo, 25.03.2010) * Tehtaanmyymälä === Viitteet === Luokka:Vuoden 2010 konserttitallenteet Luokka:Popedan albumit Luokka:Konserttielokuvat
Brittiläisen Guianan 1 centin magenta

Brittiläisen Guianan 1 centin magenta on maailman tunnetuin postimerkkiGuyana.org - The World's Most Famous Stamp Viitattu 24.5.2010, jonka kolmesta painetusta kappaleesta vain yksi on säilynyt. Postimerkki kilpailee ruotsalaisen kolmen killingin värivirhepainaman kanssa maailman harvinaisimman ja kalleimman filateelisen keräilykohteen asemasta. Merkin omistajia ovat olleet muun muassa tunnetut postimerkkiharrastajat Philipp von Ferrary, Arthur Hind ja John du Pont. Postimerkki julkaistiin Brittiläisessä Guianassa vuonna 1856. Tätä hammastamatonta postimerkkiä kutsutaan painopaperin värin mukaan magentaksi. Alun perin neliskulmainen merkki on jossakin vaiheessa leikattu kahdeksankulmaiseksi. Kuva-aiheena on valtamerilaiva ja tekstinä latinankielinen motto: Damus Petimus Que Vicissim ('antaessamme oletamme saavamme'). Merkki on aitouden varmistamiseksi signeerattu käsin. Yhden centin magenta on ollut amerikkalaisen Du Pontin suvun hallussa vuodesta 1980. Merkkiä on pidetty holvissa, eikä sitä ole nähty julkisuudessa pitkään aikaan. Omistaja John Eleuthère du Pont sovitti vuodesta 1997 vuoteen 2010, kuolemaansa asti, vapausrangaistusta taposta. 17\. kesäkuuta 2014 merkki myytiin 9,013 miljoonan dollarin ennätyshintaan kenkäsuunnittelija Stuart Weitzmanille huutokauppakamari Sotheby'sin huutokaupassa New Yorkissa. Vuonna 2021 merkin osti lontoolainen postimerkkejä vuodesta 1856 välittänyt Stanley Gibbons-yhtiö. Myynti tapahtui 8307000 dollarin (sisältäen välityspalkkion) hinnalla Sothebyn New Yorkin huutokaupassa. == Omistajat == Osa merkin omistajista on merkinnyt merkin omalla tunnuksellaan * Andrew Hunter (1856–1873), merkin alkuperäinen saaja * Louis Vernon Vaughan (1873) * Neil Ross McKinnon (1873–1878) * Thomas Ridpath (1878); * Philipp de la Rénotière von Ferrary (1878–1920; takapuolella oleva purppuranvärinen kolmiapila) * Ranskan hallitus (1920–1922) * Arthur M. Hind (1922–1933; “H”-kirjan ja apilanlehtileimaus "AH" takapuolella) * Ann Hind Scala (1933–1940; mahdollisesti 17-sakarainen tähtileima takapuolella, käytetty ehkä peittämään aviomiehensä apilanlehtileima) * Frederick Trouton Small (1940–1970; komeettaleima takapuolella; myös Smallin agentin Finbar Kennyn kynämerkintä “FK”) * Irwin Weinberg and Associates (1970–1980; kynämerkintä “IW” takapuolella) * John E. du Pont (1980–2014, perikunta vuodesta 2010; kynämerkintä “JEdP” takapuolella) * Stuart Weitzman (2014−2021, kynällä piirretty stiletti ja nimikirjaimet “SW” takapuolelle) * Stanley Gibbons PLC (2021−, ei merkintöjä) == Lähteet == == Aiheesta muualla == *Kuuluisia postimerkkejä: Brittiläisen Guianan 1¢ magenta *Brittiläisen Guianan 1 centin magenta Sotherby'sin sivuilla * Maailman harvinaisin postimerkki. Myytävänä 7.500 punnan hinnasta, Helsingin Sanomat, 06.01.1939, nro 5, s. 4, Kansalliskirjaston digitaaliset aineistot Luokka:Postimerkit
Guttet-Feschel

Guttet-Feschel on kunta Sveitsissä, Wallisin kantonin saksankielisessä osassa. Se sijaitsee Rhônen laakson pohjoisella rinteellä, noin 1 300 metrin korkeudessa. Kunnan pinta-ala on 10,5 km², ja se kuuluu Leukin alueeseen. Vuoden 2008 lopussa kunnan väkiluku oli 401. | Virallinen tilasto Guttet-Feschel syntyi vuonna 2000, kun Guttetin ja Feschelin kunnat yhdistyivät. Kunnan asukkaiden perinteinen elinkeino on ollut maatalous, jonka merkitys on kuitenkin romahtanut. Iso osa kuntalaisista käy nykyään töissä Rhônen laakson kaupungeissa. Guttet-Feschelistä on linja-autoyhteydet Leukiin, Albineniin sekä Leukerbadiin Sveitsin julkisen liikenteen aikataulut. Guttet-Feschelissä on lähikuntien yhteinen peruskoulu. == Lähteet == * Kunnan viralliset sivut ===Viitteet=== == Aiheesta muualla == * Guttet Sveitsin historiallisessa tietosanakirjassa (saksaksi) * Feschel Sveitsin historiallisessa tietosanakirjassa (saksaksi) Luokka:Valais’n kunnat
Tuomas Lampén

Tuomas Lampén on helsinkiläinen muusikko, joka soitti rumpuja lahtelaisessa yhtyeessä Raaka-Aine. Lampén soitti aikaisemmin myös muissa yhtyeissä, kuten Academy ja The Jolly Fellows. Levytyssopimuksen Raaka-Aine sai syyskuussa 2009, ja muutamaa kuukautta myöhemmin ilmestyi ensimmäinen single Elämän tarkoitus ja huhtikuussa 2010 debyyttialbumi Kipupisteet. Shokkiterapiaa (2011) julkaistiin levy-yhtiön Hyena Records -alamerkin kautta. Laulajavaihdoksen jälkeen vuonna 2012 yhtye perusti oman osakeyhtiön, jonka kautta se julkaisi albumit Ennen kuin toivosta luovutaan (2013) ja IV (2016). Yhtye lopetti uransa 15. syyskuuta 2018 Lahden Finlandia-klubilla olleeseen keikkaan, jonka tuotot menivät hyväntekeväisyyteen. Lampén liittyi Raaka- Aineeseen kesäkuussa 2006 ja päätti muusikon uransa Raaka-Aine yhtyeen lopettamisen myötä vuonna 2018. == Lähteet == * Raaka-Aineen kotisivut Historiikki, ja bändi osiot. Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Adam Russo

Adam Russo (s. 12. huhtikuuta 1983 Montreal, Quebec, Kanada) on kanadalais- italialainen jääkiekkomaalivahti, joka on edustanut Italiaa vuosien 2008 ja 2010 MM-kisoissa. Molemmissa kisoissa Italia tippui B-sarjaan. Russon seurajoukkue on Port Huron Icehawks. Russo pelaa tällä hetkellä CHL-joukkue Arizona Sundogsissa. ==Lähteet== * ==Aiheesta muualla== * * Luokka:Italialaiset jääkiekkomaalivahdit Luokka:Kanadalaiset jääkiekkomaalivahdit Luokka:Kanadanitalialaiset Luokka:Vuonna 1983 syntyneet Luokka:Elävät henkilöt
Robert Kišerlovski

Robert Kišerlovski (s. 9. elokuuta 1986 Čačak, Serbia) on kroatialainen maantiepyöräilijä, joka kilpaili ammattilaisena 2005−2018. Kišerlovski aloitti ammattilaisuransa slovenialaisessa Adria Mobil -joukkueessa 2005, ja edusti tallia vuoteen 2008 saakka. Kauden 2009 alkupuolella hän kilpaili Amica Chips - Knauff -joukkueessa ja kesäkuusta lähtien Fuji - Servettossa. Vuonna 2010 hän edusti Liquigas-Doimoa, kausilla 2011–2012 Astanaa, 2013–2014 RadioShack- Leopard-Trek / Trek Factory Racingia, vuosina 2015–2016 Tinkoffia ja 2017−2018 Katjuša–Alpecinia. == Saavutuksia == Lähde: Cycling Archives ;2007 :GP Palio del Recioto, voitto ;2008 :Slovenian ympäriajo, kokonaiskilpailussa kolmas ;2010 :Giro dell'Appennino, voitto :Italian ympäriajo, kokonaiskilpailussa kymmenes, nuorten kilpailussa toinen ;2011 :Espanjan ympäriajo, kokonaiskilpailussa 18:s ;2012 :La Flèche Wallonne, viides ;2013 :Italian ympäriajo, kokonaiskilpailussa 15:s :Maantieajon Kroatian-mestaruus :Espanjan ympäriajo, kokonaiskilpailussa 17:s ;2014 :Italian ympäriajo, kokonaiskilpailussa kymmenes, 8. etapilla toinen == Lähteet == Luokka:Kroatialaiset maantiepyöräilijät Luokka:Vuonna 1986 syntyneet Luokka:Elävät henkilöt
Tapahtumapaikkana Duma Key

Tapahtumapaikkana Duma Key (Duma Key) on Stephen Kingin vuonna 2008 julkaisema kauhuromaani. Kirja tavoitti ensimmäisen paikan New York Timesin bestseller- listalla ja se voitti myös Bram Stoker -palkinnon. == Juoni == Edgar Freemantle on rakennusurakoitsija, joka joutuu onnettomuuteen, kun nosturi törmää hänen avopakettiautoonsa. Hän jää henkiin, mutta hänen oikea kätensä amputoidaan. Lisäksi onnettomuus vaikuttaa huonontavasti Edgarin näköön, muistiin ja puheeseen. Kivut johtavat raivopäisyyteen, jonka seurauksena Edgarin vaimo, Pam, haluaa erota. Terapeuttinsa neuvosta Edgar päätyy Duma Keyn saarelle rentoutumaan. Duma Keyllä Edgar asuu vaaleanpunaisessa rakennuksessa, jota hän kutsuu nimellä "Big Pink". Edgar alkaa harrastaa maalaamista ja siitä muodostuu hänelle pakkomielle. Edgarille selviää pian, että hänen maalaamansa työt tuntuvat vaikuttavan voimakkaasti koko saaren elämään ja muihin ihmisiin, etenkin 80-vuotiaaseen saaren omistajaan, Alzheimerin taudista kärsivään Elizabeth Eastlakeen. === Henkilöt === * Edgar Freemantle: kirjan päähenkilö, jonka maalauksilla on outo vaikutus Duma Keyn saareen. * Jerome Wireman: Edgarin ystävä, johon hän tutustuu kävellessään Duma Keyn rannalla. * Elizabeth Eastlake: rikas perijätär ja taiteilija, joka kärsii Alzheimerin taudista. * Pam Freemantle: Edgarin vaimo joka ottaa eron kirjan alkuvaiheessa. * Ilse Freemantle: Edgarin nuorempi tytär, joka on ainoa kiinnekohta Edgarin entiseen elämään. * Jack Cantori: paikallinen opiskelija, joka toimii muun muassa Edgarin autokuskina. == Viittaukset Kingin muihin teoksiin == Tapahtumapaikka Duma Keyssa viitataan usein Stephen Kingin muihin teoksiin, etenkin Musta torni -sarjaan. Edgarin onnettomuuden jälkeen, hänellä on ongelmia itsensä ilmaisussa, kun hän ajattelee sanaa tuoli (engl. chair), hän sanoo sanan "char". Musta torni -sarjassa "char" tarkoittaa kuolemaa. Lisäksi useat Edgarin maalauksista sisältävät ruusun. Musta torni -sarjassa ruusu oli tärkeä osa sarjan symboliikkaa ja pimeä torni oli itse asiassa ympäröity ruusuilla. Myös Edgarin kyky saada maalaukset elämään on samanlainen kuin Patrick Danvillella Musta torni -sarjassa ja kirjassa Uneton yö. Elizabeth Eastlaken nukke, Noveen esiintyy Kingin pojan, Joe Hillin kirjassa Sydämenmuotoinen rasia. Kun Edgar ymmärtää, että hänen maalauksensa voivat satuttaa hänen perhettään, hän soittaa Tom Rileylle, jotta tämä voisi polttaa Edgarilta ostamansa maalauksen. Mutta Tom on kuollut ja sanoo, että "kuollut on parempi" aikomuksenaan tappaa Edgarin vaimo. Kyseinen lause toistuu myös Uinu, uinu lemmikkini -kirjassa. == Lähteet == Luokka:Stephen Kingin romaanit Luokka:Yhdysvaltalaiset kauhuromaanit Luokka:Vuoden 2008 kirjat
Leuk

Leuk (, wallisinsaksaksi Leigg) on kaupunki Sveitsissä, Wallisin kantonin saksankielisessä osassa, Rhônen laaksossa. Se on Leukin alueen keskus ja alueen suurin kaupunki. Leukin suurin taajama on Susten, jossa asuu yli puolet kaupungin asukkaista. Vuoden 2011 lopussa kunnan vakinaisten asukkaiden lukumäärä oli 3 402. Leuk on liikenteen solmukohta Brig–Geneve-rautatien varrella. Leukista on suorat junayhteydet muun muassa Lausanneen, Geneveen ja Pariisiin sekä Brigiin. Leukista on linja-autoyhteydet lähistön alppikyliin, mm. Leukerbadiin. Leukissa on keskiaikainen linna.Linnan kotisivut (, , ) Pfyn-Fingesin luonnonsuojelualue sijaitsee Leukin länsipuolella, suurelta osin kaupungin alueella. Puisto on tunnettu Sveitsin suurimmasta mäntymetsästä, Rhônen vesijättö- ja eroosioalueista sekä monipuolisesta kasvistostaan ja eläimistöstään.Pfyn-Fingesin suojelualueen sivut Leukin itäpuolella, Guttettiin johtavan tien varrella on Signalhorn AG:n omistama, mannerten välisen tietoliikenteen solmupiste, satelliittien maa-asema näyttävine lautasantenneineenSignalhornin tietoliikennepalveluiden esittelysivu . Samalla alueella on Sveitsin tiedustelupalvelun Onyx-kuuntelujärjestelmän laitteitaWeltwochen uutinen 18.3.2005, viitattu 4.2.2012. == Lähteet == * Kaupungin viralliset sivut * Leuk Sveitsin historiallisessa tietosanakirjassa (saksaksi) === Viitteet === == Aiheesta muualla == Tiedosto: La Souste.jpg |Leukin rautatieasema sekä Sustenia Rhônen laakson eteläisellä rinteellä. Tiedosto: Onyx 20100819 MartinSteiger CCBYSA 001.jpg | Signalhornin ja Sveitsin tiedustelupalvelun tietoliikenneasema Leukissa. Taustalla näkyy vuoden 2003 metsäpalon tuhoamaa rinnettä. Luokka:Sveitsin kaupungit Luokka:Valais’n kunnat
François Bégaudeau

François Bégaudeau (s. 1971) on ranskalainen kirjailija. Hän on myös esiintynyt näyttelijänä hänen kirjaansa Entre les murs (2006) pohjautuvassa samannimisessä elokuvassa (2008). == Aiheesta muualla == * Luokka:Ranskalaiset kirjailijat Luokka:Vuonna 1971 syntyneet Luokka:Elävät henkilöt
Eestinkallion koulu

Eestinkallion koulu on Espoossa, Nöykkiön kaupunginosaan kuuluvalla Eestinlaakson osa-alueella sijaitseva ala-asteen koulu, jossa opiskelee noin 360 oppilasta esikoululaisista kuudesluokkalaisiin. Koulurakennus valmistui vuonna 1989, ja sen on suunnitellut arkkitehtuuritoimisto Huhtiniemi ja Söderström. Koulu sijaitsee ulkoilualueen laidassa, mäenrinteessä maastoon sovitettuna. Koulualueeseen kuuluu myös hiekkakenttä. ==Lähteet== ==Aiheesta muualla== * Eestinkallion koulun kotisivut Luokka:Espoon peruskoulut Luokka:Nöykkiö
Leukin alue

400px| thumb| Leukin alue sijaitsee lounaisessa Sveitsissä, Wallisin kantonissa Leukin alue (, ) on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Leukin alue sijaitsee Rhônen laaksossa ja sen rinteillä. == Kunnat == Leukin alueella on 12 kuntaa, joista suurimmat ovat Leuk, Gampel-Bratsch ja Leukerbad. Alueen keskus on Leuk. Leukin alueen asukasluku oli 31.12.2015 kaikkiaan 12 368\. Väkimäärä on lievässä kasvussa, sillä vuoden 2012 lopussa asukkaita oli 12 311. Alueen pinta-ala on 336 km² . Kunta Asukasluku 31.12.2015 Pinta-ala km² Agarn 780 7,66 Albinen 243 15,48 Ergisch 189 30,13 Inden 120 9,86 Leuk 3 915 55,36 Leukerbad 1 475 67,23 Oberems 125 50,27 Salgesch 1 465 11,34 Turtmann-Unterems 1 117 42,27 Varen 615 12,81 Guttet-Feschel 415 10,51 Gampel- Bratsch 1 909 23,09 Yhteensä 12 368 336,01 === Muutoksia === * Erschmattin ja Leukin kunnat yhdistyivät uudeksi Leukin kunnaksi 1.1.2013. * Turtmannin ja Unteremsin kunnat yhdistyivät Turtmann-Unteremsin kunnaksi 1.1.2013. == Asukkaat ja kieli== Leukin alue on saksankielinen: vuonna 2000 Leukin alueen vakituista asukkaista 92 % oli saksankielisiä. Ranskankielisiä oli 2 %, italiankielisiä 1 % ja muun kielisiä noin 5 %. == Lähteet == == Aiheesta muualla == * Luokka:Valais’n hallintoalueet
Michael Kenney

Michael Kenney on brittiläisen Iron Maiden -yhtyeen kosketinsoittaja ja Steve Harrisin bassoteknikko. Studioalbumeilla Kenney jakoi kosketinsoittajan tehtävät Steve Harrisin kanssa vuosina 1988–1995. Sittemmin Kenney on soittanut koskettimia vain konserteissa. Kenney esiintyi Eddien maskissa Iron Maidenin ensimmäisessä videossa ”Women in Uniformissa”. ==Diskografia== * Seventh Son of a Seventh Son (1988) * Maiden England (1988) * No Prayer for the Dying (1990) * Fear of the Dark (1993) * Live at Donington (1993) * A Real Live One (1993) * The X Factor (1995) * Rock in Rio (2001) * Death on the Road (2005) * Iron Maiden: Flight 666 (2009) Luokka:Iron Maiden Luokka:Brittiläiset kosketinsoittajat Luokka:Syntymävuosi puuttuu Luokka:Elävät henkilöt en:Michael Kenney
Napsutus

Napsutus tarkoittaa yleensä liikettä, jossa tuotetaan ääntä napautamalla saman käden sormia yhteen. Yleensä se onnistuu keski- ja peukalosormea käyttäen. Napsutusta käytetään esim. musiikissa. ==Katso myös== *Naksutus *Taputus ==Lähteet== *NEWTON/ANL - Question: When you click your fingers how does the sound happen? Luokka:Fysiologia
Olympiaravit

Olympiaravit oli vuosina 2005–2010 Lahdessa Jokimaan raviradalla järjestetty kylmäverihevosten ravikilpailu. Sen toteuttivat yhteistyössä totopeliyhtiö Fintoto ja Suomen Olympiakomitea. Suomalaisten lisäksi kilpailuun osallistui hevosia myös muista Pohjoismaista. Hevoset Olympiaravien finaaliin karsittiin kolmella paikkakunnalla järjestetyistä alkukilpailuista. Lisäksi siihen valittiin kolme ulkomaista hevosta karsintojen ulkopuolelta. Ykköspalkinto vuonna 2010 oli 20 000 euroa. Finaalin yhteydessä oli myös poneille tarkoitetut "Miniolympiaravit", joka oli suunnattu nuorille ohjastajille. Olympiaraveilla kerättiin varoja suomalaiselle olympiaurheilulle. Ajatus oli kopioitu suoraan Ruotsista, jossa Olympiatravet-nimistä ravitapahtumaa on järjestetty vuodesta 1979 lähtien. Olympiaraveissa oli Ruotsin mallin mukaisesti mukana monia yhteistyöurheilijoita, kuten Jani Sievinen, Juha Hirvi ja Pekka Koskela. http://www.hippos.fi/olympiaravit/fi/2007/yhteistyourheilijat.php. Kilpailut avattiin sytyttämällä olympiatuli. Tapahtumaan kuului ravilähtöjen lisäksi urheilijoiden haastatteluja ja esittelyjä sekä muuta oheisohjelmaa. == Olympiaravien voittajat == Vuosi Hevonen Ohjastaja 2010 Erikasson Harri Koivunen 2009 Moe Brage Dagfinn Aarum 2008 Auraus Mikko Särkelä 2007 Järvsöfaks Jan-Olov Persson 2006 Järvsöfaks Jan-Olov Persson 2005 Saran Salama Tapio Perttunen == Miniolympiaravien voittajat == Vuosi Hevonen Ohjastaja 2010 Boppe Sanna Kumanto 2009 Kotimäen Festival Sara Nykyri 2008 Puppis Rinaldo Roth 2007 Oliivi Miia Kuusniemi 2006 Zandelion Tiina Routalammi 2005 Klockas Amanda Marjo Kokkonen == Lähteet == *Suomen Hippos, Ravikilpailut === Viitteet === == Aiheesta muualla == * Olympiaravit.fi Luokka:Suomen ravikilpailut Luokka:Lahden urheilutapahtumat
Bureau d’enquêtes et d’analyses pour la sécurité de l’aviation civile

thumb|225px|BEA:n päämaja Bureau d’enquêtes et d’analyses pour la sécurité de l’aviation civile, BEA (vapaasti suomennettuna Siviili- ilmailuturvallisuusvirasto) on Ranskan valtion virasto, joka tutkii lento- onnettomuuksia ja pyrkii parantamaan lentoturvallisuutta onnettomuustutkimuksiensa perusteella. Viraston päämaja sijaitsee lähellä Pariisia Le Bourgetin lentoasemalla rakennuksessa 153. BEA työllistää 120 työntekijää, joista 30 on tutkijoita ja 12 asiantuntijoita. BEA perustettiin vuonna 1946. Se toimii lakiartikkelin R711-1 nojalla. Kansainvälisten säädösten mukaan BEA on toimivaltainen kaikissa ilmailuonnettomuuksissa Ranskan ilmatilan alueella, myös merentakaisissa territorioissa sekä niissä onnettomuuksissa, joissa on osallisena ranskalaisvalmisteinen ilmailualus (esim. Airbus, ATR). BEA on toimivaltainen muissa maissa myös silloin, kun paikallinen onnettomuustutkintavirasto ei avaa teknistä tutkimusta. BEA saatetaan myös kutsua mukaan onnettomuustutkintaan paikallisen viraston päätöksellä. 17\. joulukuuta 2001 alkaen BEA:n johtajana on toiminut Paul- Louis Arslanian. Vuonna 2008 hänet valittiin uudelleen virkaan. == Aiheesta muualla == *BEA: viralliset kotisivut === Lähteet === Luokka:Onnettomuustutkintaviranomaiset Luokka:Ranskan hallinto
Now, There Was a Song!

Now, There Was a Song on Johnny Cashin yhdeksäs albumi. Se julkaistiin joulukuussa 1960. == Kappaleet == # # # # # # # # # # # # == Arviot == * Allmusic: http://www.allmusic.com/album/r91921 == Lähteet == Luokka:Johnny Cashin albumit Luokka:Vuoden 1960 albumit
Armstrong Whitworth

Sir W G Armstrong Whitworth & Co Ltd oli brittiläinen monialayritys 1900-luvun alussa. Se toimi Newcastlessa Englannin koillisosassa. Tuotantoon sisältyivät aseet, autot, moottoripyörät, laivat, lentokoneet ja veturit. Ensimmäisen maailmansodan jälkeen toiminta oli vaikeuksissa ja yritys sulautettiin sen kilpailijaan Vickersiin vuonna 1927. == Historia == Insinööri William George Armstrong perusti 1847 Newcastle upon Tynen Elswickiin konepajan, joka valmisti hydraulisia laitteita, nostureita ja siltoja. Hyvin pian tämän jälkeen aloitettiin asetuotanto ja erityisesti takaaladattavien tykkien tuotanto, joilla varustettiin Krimin sotaan lähtenyt brittiarmeija. Yhtiöön liitettiin 1882 Charles Mitchellin laivanrakennusyritys, jolloin muodostui Armstrong Mitchell & Company. Samalla toiminta levisi lähes noin kahden kilometrin kaistalle Tynejoen vartta. 1897 yhtiöön liitettiin edelleen Joseph Whitworthin insinööritoimisto. Yrityksen tuotanto laajeni 1902 henkilö- ja kuorma-autoihin ja 1913 perustettiin ilmailuosasto, josta muodostettiin lopulta 1920 erillinen tytäryhtiö Armstrong Whitworth Aircraft. Yhtiö sulautui 1927 Vickers Limitedin kanssa, jolloin muodostui Vickers-Armstrong. == Sir W.G. Armstrong Mitchell & Company == Yhtiön suuruutta edeltänyt Sir W. G. Armstrong Mitchell & Companyn päätoimialana oli hydrauliset laitteet ja sillat. Näistä merkittävimpiä ovat: *Tyne joen ylittävä Swing Bridge vuodelta 1873 *Tower Bridge Lontoossa 1894 *Yhdeksän 160 tonnin hydraulistennosturiensarja, jotka asennettiin ympäri maailmaa. == Ajoneuvot == Armstrongin moottoripyörähaara valmisti motocross-, trial-, rata ja sotilaspyöriä 1980-luvulla, yhtiön saatua haltuunsa Barton Engineeringin, ja CCM:n. Useimmissa pyörissä oli Rotaxin moottori. Vuonna 1983 esitellyssä CF250:ssa oli kaksikampiakselinen ja kaksisylinterinen Rotaxin moottori ja hiilikuiturunko. Nial Mackenzie ja Donnie McLeod saavuttivat Armstrongilla menestystä kilparadoilla. Armstrong valmisti myös nelitahtista sotilaspyörää, jonka oikeudet myytiin Harley-Davidsonille.Roland Brown: Moottoripyörät s. 109 == Lentokoneet == Armstrong Whitworth perusti 1912 ilmailuosaston, josta muodostui Sir W. G. Armstrong Whitworth Aircraft Company. Yhtiön sulautuessa 1927 Vickersiin muodostui Vickers-Armstrongs, mutta Armstrong Whitworth Aircraftin osti J. D. Siddeley omaksi erilliseksi yhtiökseen. * Armstrong Whitworth Albemarle * Armstrong Whitworth Whitley == Aluksia == Yhtiö valmisti vuosien 1885 ja 1918 välisenä aikana sotalaivoja Kuninkaalliselle laivastolle, keisarilliselle Venäjän laivastolle, keisarilliselle Japanin laivastolle ja Yhdysvaltain laivastolle. *HMS Malaya, Queen Elizabeth-luokan taistelulaiva == Lähteet == == Aiheesta muualla == *
Blood, Sweat and Tears

Blood, Sweat and Tears on Johnny Cashin viidestoista albumi. Se julkaistiin vuonna 1963. == Kappaleet == # # # # # # # # # == Arviot == * Allmusic: http://www.allmusic.com/album/r105865 == Lähteet == Luokka:Johnny Cashin albumit Luokka:Vuoden 1963 albumit
Tarttuva maksatulehdus

Tarttuva maksatulehdus eli HCC () on akuuttia maksatulehdusta aiheuttava tauti erityisesti nuorilla koirilla, jonka aiheuttaja on koiran adenovirus 1 (CAV 1). Koiran adenovirus tarttuu suorassa kontaktissa koirasta toiseen, mutta tartunta voi tapahtua myös epäsuorasti koiran eritteiden välityksellä, sillä infektion saanut koira erittää virusta sylkeen, virtsaan ja ulosteisiin. Taudista toipuneet koirat voivat erittää virusta eritteissään jopa useita kuukausia toipumisen jälkeen, mutta kerran sairastettu tauti antaa elinikäisen immuniteetin tautia vastaan. Ympäristössä virus voi selviytyä hengissä sopivissa olosuhteissa kuukausia. == Oireet == Tarttuvan maksatulehduksen taudinkuva vaihtelee lievistä oireista vakavaan maksan toimintahäiriöön. Yleisiä oireita infektoituneella koiralla ovat kuumeilu, syömättömyys, runsas juominen, vatsan arkuus, ripuli, oksentelu ja anemia, jonka merkkinä ovat kalpeat limakalvot. Jälkioireina joillakin koirilla esiintyy blue eye -syndroomaa eli silmän sarveiskalvo on samentunut nestepitoisuuden nousun vuoksi. Muutos voi koskea vain toista silmää tai molempia. Osalla koirista tämä on ohimenevää, mutta osalle muutos jää pysyväksi. == Löydökset == Avauslöydöksenä infektoituneelta koiralta voidaan löytää suurentunut ja haurasrakenteinen maksa, jossa maksaliuskojen reunat ovat korostuneet ja pinnalla on fibriinijuovia sekä pistemäisiä verenvuotoja. Myös maksan nekroosia esiintyy paikoitellen. Lisäksi usein vatsaontelosta ja keuhkopussinontelosta löytyy nestettä, sappirakon seinämä on paksuuntunut ödeeman seurauksena, risat ovat suurentuneet ja punoittavat, verenvuotoja esiintyy herakalvoilla, sisäelinten pinnoilla sekä imusolmukkeissa. Yleistynyt suonensisäinen hyytyminen (DIC-oireyhtymä) aiheuttaa verenvuototaipumusta. == Rokotukset == Suomessa koirilla käytetyt kaikki yhdistelmärokotteet sisältävät myös rokotteen tarttuvaa maksatulehdusta vastaan. Rokotus annetaan kolmen kuukauden, neljän kuukauden ja vuoden ikäiselle koiralle. Tämän jälkeen rokotus tulisi uusia kolmen vuoden välein. == Lähteet == Luokka:Adenovirukset Luokka:Koirien virustaudit Luokka:Hepatiitti
HCC

HCC voi olla: * Tarttuva maksatulehdus (hepatitis contagiosa canis) * Hepatosellulaarinen karsinooma
Leukerbad

Leukerbad (, wallisinsaksaksi: Leiggerbad) on kunta Sveitsissä, Wallisin kantonin saksankielisessä osassa, Rhônen laakson pohjoispuolella, Dalajoen laaksossa, noin 1 400 metrin korkeudessa. Kunnan pinta-ala on 67,2 km² ja se kuuluu Leukin alueeseen. Vuoden 2010 lopussa kunnan väkiluku oli 1 622. Leukerbad on merkittävä talvi- ja kesämatkailukeskus. Laskettelurinteiden, köysiratojen ja hiihtohissien lisäksi kaupungissa on kuumia lähteitä, joiden lämmintä vettä useat kylpylät käyttävät hyväkseen. Leukerbadin kautta kulkee ikivanha Alppien ylittävä reitti, joka kulkee Gemmipassin (2 314 m) kautta pohjoiseen. Leukerbadiin on linja-autoyhteys Leukista ja lähikylistä.Sveitsin julkisen liikenteen aikataulut 12.471, 12.476 ja 12.481 Rautatieyhteys Leukista on lopetettu vuonna 1967. Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 == Lähteet == * Kunnan viralliset sivut * Leukerbadin kylpylät ===Viitteet=== == Aiheesta muualla == * Leukerbad Sveitsin historiallisessa tietosanakirjassa (saksaksi) Luokka:Valais’n kunnat Luokka:Sveitsin talviurheilukeskukset
100 Miles and Runnin’

100 Miles and Runnin’ on rap-ryhmä N.W.A:n 14. elokuuta 1990 julkaisema EP. Aloittaakseen levyn nauhoittamisen kaikkien ryhmän jäsenten oli allekirjoitettava pitkäaikainen sopimus Eazy-E:n omistaman Ruthless Records -levy-yhtiön kanssa. Ice Cube ei kuitenkaan suostunut sopimukseen, vaan erosi ryhmästä. Nimikkokappale ”100 Miles and Runnin’” sai paljon näkyvyyttä radiossa ja televisiossa. Albumi ylitti Yhdysvalloissa kultarajan 16. marraskuuta 1990 ja platinarajan 16. syyskuuta 1992. Se oli Billboard 200 -listalla korkeimmillaan sijalla 27. ==Kappaleluettelo== # ”100 Miles and Runnin’” 4:32 # ”Just Don’t Bite It” 5:28 # ”Sa Prize, Pt. 2” 5:58 # ”Real Niggaz” 5:25 # ”Kamurshol” 1:55 ==Singlet== Singlen tiedot Listasijoitukset Julkaistu 100 Miles and Runnin’ 1\. ”100 Miles and Runnin’ (radio edit)” U.S. Hot R&B;: 54. Hot R&B;/Hip-Hop Singles Chart: 32. Hot Rap Tracks: 1. 1990 Real Niggaz 1\. “Real Niggaz” (Ice Cube Diss) Hot R&B;/Hip-Hop Singles Chart: 1. Hot Rap Tracks: 4. 1990 ==Muusikot== * Eazy-E – MC * MC Ren – MC * Dr. Dre – tuottaja / MC * DJ Yella – tuottaja * The D.O.C. == Lähteet == Luokka:N.W.A:n albumit Luokka:Vuoden 1990 albumit Luokka:Hip hop -EP:t
Isotöyhtönapsu

Isotöyhtönapsu (Myiarchus crinitus) on isokokoinen hyönteissyöjä napsu, joka kuuluu laajaan varpuslintujen heimoon Tyrannit. Se on varsin yleinen pihalintu, sillä se pesii hyvin mieluusti linnunpönttöihin. Isotöyhtönapsu on erikoisesti mieltynyt pesäänsä, jos sen sisustuksessa on käytetty käärmeennahan palasia.Bongariliitto - Matkakertomuksia ==Lähteet== == Aiheesta muualla == *ITIS: Myiarchus crinitus Luokka:Tyrannit
Liiketapalautakunta

Liiketapalautakunta on Keskuskauppakamarin toimielin, joka antaa pyynnöstä lausuntoja yritysten välistä hyvää liiketapaa koskevista asioista. Lausunnon pyytäjä voi olla asiassa osapuolena oleva yritys tai viranomainen, esimerkiksi poliisi. Liiketapalautakunta ei ole oikeusviranomainen eivätkä sen päätökset ole sitovia. Päätökset ovat pääasiassa salaisia. Liiketapalautakunnalta voi pyytää myös ennakkolausunnon mikäli suunnitellun markkinointitoimen hyvän liiketavan mukaisuus arveluttaa. Liiketapalautakunnan kokoonpano kaudella 2014-2016 oli seuraava:http://kauppakamari.fi/lautakunnat/liiketapalautakunta/kokoonpano/ * professori Kari Hoppu, Aalto-yliopiston kauppakorkeakoulu (puheenjohtaja) * professori Rainer Oesch, Helsingin yliopisto (varapuheenjohtaja) * senior legal counsel Pia Kumpulainen, Sanoma Magazines Finland Oyj * kaupallinen neuvos Tomi Lounema, Työ- ja elinkeinoministeriö * director, legal Pia Tanskanen, Rautaruukki Oyj * apulaisjohtaja Teija Kerminen, Tapiola -ryhmä * asiantuntija Piia Vuoti, Elinkeinoelämän keskusliitto * lakiasiainjohtaja Kaisa Rotkirch, Amer Sports * johtava lakimies Tuula Sario, Kuluttajaliitto - Konsumentförbundet ry * lakiasiainjohtaja Karita Lassila, OSI Systems Group * johtaja Taina Kallio, OP * toimitusjohtaja Salla Halme, Recommended Finland Oy == Lähteet == Luokka:Liiketalous